stanford-oval/wikipedia huggingface dataset:
Narratologia
Kertomuksen analyysi

Kertomuksen analysoinnissa käytetään alun alkaen Aristoteleelta periytyviä, venäläisten formalistien omaksumia käsitteitä kerrottu tarina (fabula, story, histoire) ja kerronta (sjužet, discourse, récit). Kerrottu viittaa tapahtumien kronologiseen jatkumoon ja kerronta eli diskurssi siihen tapaan, jolla juoni (plot) narratiivissa esitetään. Samalla tutkitaan tarinan ja diskurssin välistä suhdetta. Niiden lisäksi narratologi tutkii tekstin aikasuhteita.
Narratologisen tutkimussuunnan yksi pyrkimys on selvittää, kuka tai ketkä tekstissä “puhuvat”. Kertomuksessa on aina vähintään yksi kertoja. Kertoja on kertomukseen sisään kuuluva hahmo, jota ei pidä sekoittaa teoksen kirjoittajaan. Tähän liittyvänä ongelmana on, että sana kertoja helposti käsitetään yhdeksi tarinan henkilöistä. Gérard Genette yritti teoksessaan Figures III välttää tämän virheen korvaamalla persoona-käsitteen ääni-käsitteellä (tarina kuullaan jonkin henkilön äänellä). Kertojia voi tietysti olla useitakin. Narratologia tarjoaa välineitä tarkastella myös sitä, mistä näkökulmasta kulloinkin kerrotaan. Kysymyksiä "kuka puhuu", "kuka näkee" Gérard Genette kutsuu fokalisaatioksi.
Teoksessaan Genette tunnustaa, että narratologisessa menetelmässä on monia heikkouksia, kuten esimerkiksi jaottelu faktaan ja fiktioon. Narratologiassa tätä ongelmaa ei kuitenkaan ole liiemmin käsitelty. Genette ei kuitenkaan hyväksy postmodernien tutkijoiden käsitystä siitä, etteivät fakta ja fiktio olisi erotettavissa toisistaan. Tähän seikkaan törmätään myös mietittäessä kertojan ja kirjailijan välistä suhdetta. Tosin tämä kysymys on Genetten mielestä tekstin ulkopuolinen (paratextual) asia, joten hän ei ole varma kuuluuko kysymys ollenkaan narratologian piiriin. Ongelma ilmenee varsinkin omaelämäkerrallisen kerronnan näköiseksi puetussa autofiktiossa, jossa kirjailija, kertoja ja päähenkilö voivat ollakin sama henkilö.
Fiktiossa esiintyviä henkilöhahmoja narratologiassa ei huomioida lainkaan, vaan tutkimus keskittyy kerrontateknisesti kertojan näkökulmien tarkasteluun. Metodin suuri rajoittuneisuus johtuu myös siitä, että analyysi pitäytyy kerronnan rakenteessa.[lähde? ]
Kerronnan puheen esittämisestä käytetään Platonin Valtion kolmannessa kirjassa käytettyä käsiteparia diegesis ja mimesis. Mimesis viittaa puheen suoraan esittämiseen. Se tarkoittaa myös kirjallisuuden kykyä esittää tai jäljitellä todellisuutta. Diegesis tarkoittaa puheen epäsuoraa esittämistä.[lähde? ]
Tunnetuimpia narratologisen kirjallisuudentutkimuksen edustajia jo mainittujen lisäksi ovat muun muassa Mieke Bal, Monika Fludernik, David Herman, Gerald Prince ja Shlomith Rimmon-Kenan.[lähde? ]
Narratologia Suomessa

Suomessa narratologia on voimistunut 1980-luvulta lähtien. Niinpä tutkija Pekka Tammi tarkasteli vuoden 1985 väitöskirjassaan Vladimir Nabokovin tuotantoa narratologisesta näkökulmasta. teatteriteoreetikko Kari Salosaari taas sovelsi vuonna 1988 A. J. Greimasin generatiivisen kulun mallia näyttämötaiteeseen, ja jo ennen heitä vuonna 1982 semiootikko Eero Tarasti selvitteli säveltäjä Frédéric Chopinin narratologiaa.
Aiheesta muualla

Kuvia tai muita tiedostoja aiheesta Narratologia Wikimedia Commonsissa
Narratology.net
Cornils, Anja & Schernus, Wilhelm & Schönert, Jörg: Qu'est-ce que la narratologie? From Theory of the Novel to Narratology. Fabula.com. Arkistoitu 24.11.2006. (englanniksi)
Natalie Juncos

Natalie Juncos
Natalie Juncos (s. 28. joulukuuta 1990) on argentiinalainen jalkapalloilija. Hän on pelipaikaltaan puolustaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä kuusi maaottelua. MM-kilpailuissa hän ei saanut peliaikaa.
Juncos on syntynyt Yhdysvalloissa ja hänen vanhempansa ovat olympialaisissa Argentiinaa edustaneita uimareita.
My slavim tebja, Pridnestrovje

| Мы славим тебя, Приднестровье My slavim tebja, Pridnestrovje |
| --- | --- |
Valtio:   Transnistria
Säveltäjä:  Boris Aleksandrov
Sanoittaja:  Boris Parmenov Nikolai Božko Vitali Pištšenko
Suomenkielinen nimi:  Ylistämme sinua, Transnistria
   Kansallislaulu ilman sanoja 
My slavim tebja, Pridnestrovje (suom. "Ylistämme sinua, Transnistria") on Transnistrian kansallishymni. Sen on säveltänyt Boris Aleksandrov ja sanat laatineet Boris Parmenov, Nikolai Božko ja Vitali Pištšenko.
Aiheesta muualla

http://pridnestrovie.net/nationalanthem.html (Arkistoitu – Internet Archive)
Myyr York Times

| Myyr York Times |
| --- | --- |

Lehtityyppi:  ilmaislehti, kaupunginosalehti
Kustantaja:  Myyr York Media Oy
ISSN:  ISSN 2489-8465
Kokonaislevikki:  11 000 (painos)
Perustettu:  2018
Päätoimittaja:  Ari Martinaho
Kotikunta:  Myyrmäki, Vantaa
Kotimaa:  Suomi
Ilmestymistiheys:  4 kertaa vuodessa
Aiheesta muualla
myyryorktimes.fi
Myyr York Times on ilmaislehti ja Myyrmäen kaupunginosalehti, jota jaetaan lisäksi Kivistössä, Honkasuolla, Malminkartanossa sekä Kuninkaantammessa. Sitä saa myös jakelupisteistä. Se alkoi ilmestyä kesäkuussa 2018. Lehden päätoimittaja on Ari Martinaho. Lehden nimi varmistui kolmannessa numerossa, jota ennen lukijoita pyydettiin ilmaisemaan mielipiteensä, sekä ehdottamaan vaihtoehtoisia nimiä.
Lehteä kustantaa Myyr York Media Oy jonka enemmistöomistajat ovat Myyrmäki-liike ja Myyrmäki-seura.
Aiheesta muualla

Lehti luettavissa verkossa
Myyrmäki-seura (Arkistoitu – Internet Archive)
MYYRMÄKI-liike
Morning Crimson

| Morning Crimson Catamenia |
| --- | --- | --- |

Studioalbumin tiedot
 Äänitetty : tammikuu 1999
 Studio : Sunlight Studios, Tukholma
 Julkaistu: 7. kesäkuuta 1999
 Tuottaja(t): Tomas Skogsberg
 Tyylilaji: melodinen black metal
 Kesto: 40.48
 Levy-yhtiö: Massacre Records
Catamenian muut julkaisut
| Halls of Frozen North 1998 | Morning Crimson 1999 | Eternal Winter's Prophecy 2000 |
Morning Crimson on Catamenian toinen studioalbumi, joka julkaistiin 7. kesäkuuta 1999.
Kappaleet

Aurora Borealis – 3.15
Talviyön varjot – 2.40
...And Winter Descends – 3.17
In Blood They Lay – 3.16
Beauty Embraced By the Night – 3.02
Passing Moment of Twilight Time – 2.46
Cast the Stars Beyond – 3.43
Morning Crimson – 3.38
The Forests of Tomorrow – 3.20
Towards the Winds of Winter – 3.01
When the Frost Took the Lakes – 3.41
Shadeweaver's Season – 3.06
Winternacht – 2.04
Kokoonpano

| --- | --- |
 Yhtye Mika Tönning – laulu  Riku Hopeakoski – kitara  Sampo Ukkola – kitara  Timo Lehtinen – bassokitara  Toni Tervo – rummut  Heidi Riihinen – kosketinsoitin :  Tuotanto Alexander Rauser – kansikuva, grafiikka  Alexander Krull – masteroija, grafiikka, design  Tomas Skogsberg – tuottaja, äänittäjä, miksaaja  Jocke Petterson – äänittäjä, miksaaja  Felix Flaucher – valokuvat
Arvostelut

The Metal Observer:
Aiheesta muualla

Albumi Morning Crimson Encyclopaedia Metallum -sivustolla (englanniksi)
Morning Crimson discogs.com -sivustolla
NFL:n varaustilaisuus 2013

NFL:n vuoden 2013 varaustilaisuus oli amerikkalaisen jalkapallon ammattilaisliiga NFL:n järjestyksessä 78. varaustilaisuus. Se järjestettiin 25.-27. huhtikuuta 2013 Manhattanilla New Yorkissa sijaitsevassa Radio City Music Hallissa.
Tilaisuuden ykkösvarausta hallussaan piti edellisen kauden runkosarjassa huonoimmin menestynyt joukkue Kansas City Chiefs.
Ensimmäinen kierros

| Kierros | Vuoro | Pelaaja | Pelipaikka | Joukkue | Yliopisto |
| --- | --- | --- | --- | --- | --- |
| 1 | 1 | Eric Fisher | Hyökkäyksen linja | Kansas City Chiefs | Central Michigan |
| 1 | 2 | Luke Joeckel | Hyökkäyksen linja | Jacksonville Jaguars | Texas A&M |
| 1 | 3 | Dion Jordan | Puolustuksen linja | Miami Dolphins (Oaklandilta) | Oregon |
| 1 | 4 | Lane Johnson | Hyökkäyksen linja | Philadelphia Eagles | Oklahoma |
| 1 | 5 | Ezekiel Ansah | Puolustuksen linja | Detroit Lions | BYU |
| 1 | 6 | Barkevious Mingo | Puolustuksen linja | Cleveland Browns | LSU |
| 1 | 7 | Jonathan Cooper | Hyökkäyksen linja | Arizona Cardinals | North Carolina |
| 1 | 8 | Tavon Austin | Laitahyökkääjä | St. Louis Rams (Buffalolta) | West Virginia |
| 1 | 9 | Dee Milliner | Kulmapuolustaja | New York Jets | Alabama |
| 1 | 10 | Chance Warmack | Hyökkäyksen linja | Tennessee Titans | Alabama |
| 1 | 11 | D. J. Fluker | Hyökkäyksen linja | San Diego Chargers | Alabama |
| 1 | 12 | D. J. Hayden | Kulmapuolustaja | Oakland Raiders (Miamilta) | Houston |
| 1 | 13 | Sheldon Richardson | Puolustuksen linja | New York Jets (Tampa Bayltä) | Missouri |
| 1 | 14 | Star Lotulelei | Puolustuksen linja | Carolina Panthers | Utah |
| 1 | 15 | Kenny Vaccaro | Takapuolustaja | New Orleans Saints | Texas |
| 1 | 16 | E. J. Manuel | Pelinrakentaja | Buffalo Bills | Florida State |
| 1 | 17 | Jarvis Jones | Tukimies | Pittsburgh Steelers | Georgia |
| 1 | 18 | Eric Reid | Takapuolustaja | San Francisco 49ers (Dallasilta) | LSU |
| 1 | 19 | Justin Pugh | Hyökkäyksen linja | New York Giants | Syracuse |
| 1 | 20 | Kyle Long | Hyökkäyksen linja | Chicago Bears | Oregon |
| 1 | 21 | Tyler Eifert | Sisempi laitahyökkääjä | Cincinnati Bengals | Notre Dame |
| 1 | 22 | Desmond Trufant | Kulmapuolustaja | Atlanta Falcons (Washingtonilta St. Louisin kautta) | Washington |
| 1 | 23 | Shariff Floyd | Puolustuksen linja | Minnesota Vikings | Florida |
| 1 | 24 | Björn Werner | Puolustuksen linja | Indianapolis Colts | Florida State |
| 1 | 25 | Xavier Rhodes | Kulmapuolustaja | Minnesota Vikings (Seattlelta) | Florida State |
| 1 | 26 | Datone Jones | Puolustuksen linja | Green Bay Packers | UCLA |
| 1 | 27 | DeAndre Hopkins | Laitahyökkääjä | Houston Texans | Clemson |
| 1 | 28 | Sylvester Williams | Puolustuksen linja | Denver Broncos | North Carolina |
| 1 | 29 | Cordarrelle Patterson | Laitahyökkääjä | Minnesota Vikings (New Englandilta) | Tennessee |
| 1 | 30 | Alec Ogletree | Tukimies | St. Louis Rams (Atlantalta) | Georgia |
| 1 | 31 | Travis Frederick | Hyökkäyksen linja | Dallas Cowboys (San Franciscolta) | Wisconsin |
| 1 | 32 | Matt Elam | Takapuolustaja | Baltimore Ravens | Florida |
Mirjam Tuominen (kirjailija)

Mirjam Tuominen 1940-luvulla.
Mirjam Irene Tuominen (19. huhtikuuta 1913 Kajaani – 31. heinäkuuta 1967 Helsinki) oli suomalainen ruotsin kielellä kirjoittanut kirjailija.
Ura

Tuomisen vanhemmat olivat konttoripäällikkö Ernst Tuominen ja Irene Barck. Hänen puolisonsa oli piirustuksenopettaja Torsten Korsström vuosina 1939–1949. Heidän tyttäriään ovat opettaja, ruotsintaja Kyra Korsström (1941–2021) ja kirjailija Tuva Korsström.
Tuominen valmistui filosofian maisteriksi 1935 ja hän toimi kirjallisuusarvostelijana useissa ruotsinkielisissä lehdissä. Ensimmäisen kirjansa, novellikokoelman Tidig tvekan, Tuominen julkaisi 1938. Hän julkaisi kaikkiaan parikymmentä kirjaa joiden joukossa oli novelli- ja esseekokoelmia ja runokokoelmia. Tuominen kääntyi katoliseen uskoon viimeisinä elinvuosinaan.
Tuominen jätti jälkeensä kaksi painamatonta käsikirjoitusta, päiväkirjoja sekä satoja lyijykynäpiirroksia ja noin 50 abstraktia maalausta. Tuomisen maalauksia oli ensimmäisen kerran esillä 1990 Amos Andersonin taidemuseon näyttelyssä.
Tuominen jäi unohduksiin pitkäksi aikaa kuolemansa jälkeen, mutta 1980-luvulla hänen teoksiaan alettiin taas julkaista sen jälkeen kun Ghita Barckin laatima elämäkerta Boken om Mirjam ilmestyi 1983. Vuonna 2018 ilmestyi Tuva Korsströmin kirjoittama elämäkerta vanhemmistaan Älvan och jordanden, jonka johdosta Korsströmille myönnettiin Tollanderin palkinto.
Teoksia

Tidig tvekan. Söderström, Helsingfors 1938, 2. uppl. 1939
Murar. Söderström, Lovisa 1939
Visshet. Söderström, Helsingfors 1942
Mörka gudar. Söderström, Helsingfors 1944
Kris. Söderström, Helsingfors 1946
Besk brygd: Betraktelser. Söderström, Helsingfors 1947
Tvekan: Noveller i urval. Söderström, Helsingfors 1947
Bliva ingen: Prosa. Söderström, Helsingfors 1949
Stadier: Essäer och översikter. Söderström, Helsingfors 1949
Tema med variationer. Söderström, Helsingfors 1952
Monokord. Söderström, Helsingfors 1954
Under jorden sjönk. Söderström, Helsingfors 1954
Dikter 3. Söderström, Helsingfors 1956
Vid gaitans. Söderström, Helsingfors 1957
I tunga hängen mognar bären. Söderström, Helsingfors 1959
Hölderlin: En inre biografi. Söderström, Helsingfors 1960
Gud är närvarande. Söderström, Helsingfors 1961
Tvekan: Noveller i urval. Finlandssvenskt bibliotek 19. Söderström, Helsingfors 1961
Mirjam Tuominen i urval 1: Ny gryning. Söderström, Helsingfors 1989
Mirjam Tuominen i urval 2: Det outgrundliga leendet. Söderström, Helsingfors 1990
Mirjam Tuominen i urval 3: Förstumning och inristning. Söderström, Helsingfors 1992
Karvas juoma: Valikoima teoksista. Toimittanut Tuva Korsström. Suomentanut Harry Forsblom. WSOY 1992
Selected writings. Translated by David McDuff. Introduction by Tuva Korsström. Bloodaxe Books, Newcastle upon Tyne 1994
Flickan som blev en växt: Prosa 1938–1949. Urval av Tuva Korsström. En bok för alla, Stockholm 2000
Besk brygd, Tema med variationer, Stadier, Bliva ingen, Under jorden sjönk. Eskaton, Malmö 2016–2018.
Samlade noveller I–II. Modernista, Stockholm 2018.
Ruotsinnoksia

Rainer Maria Rilke: Brev. Översättning och urval av Mirjam Tuominen. Söderström, Helsingfors 1957
Rainer Maria Rilke: Orfeus-sonetterna: Skrivna som en gravvård för Wera Ouckama Knoop. Tolkning: Mirjam Tuominen. Söderström, Helsingfors 1957
Palkinnot

Granbergin palkinto 1939
Valtion kirjallisuuspalkinto 1949
Kirjallisuutta

(sv) Ghita Barck, Mirjam Irene Tuominen : i liv och dikt / av Ghita Barck., Skrifter utgivna av Svenska litteratursällskapet i Finland, Helsinki, 1983 (ISBN 951-9017-93-3, ISSN 0039-6842 ja 2490-1547)
Korsström, Tuva: Älvan och jordanden: En biografi om Mirjam Tuominen och Torsten Korsström.  Helsingfors:  Schildts & Söderströms, 2018.  ISBN 978-951-52-4636-3.
Rask, Hedvig: ”Tuominen, Mirjam (1913–1967)”, Suomen kansallisbiografia, osa 10, s. 69–71.  Helsinki:  Suomalaisen Kirjallisuuden Seura, 2007.  ISBN 978-951-746-451-2.  / Teoksen verkkoversio.
Aiheesta muualla

Tuominen, Mirjam hakuteoksessa Uppslagsverket Finland (2012). (ruotsiksi)
Mirjam Tuominen. Yle Arkivet. (ruotsiksi)
Morning Glory (kappale)

| ”Morning Glory” Oasis |
| --- | --- | --- |

Singlen tiedot
 Albumilta: (What’s the Story) Morning Glory?
 Julkaistu: 15. syyskuuta 1995 (US) (AUS)
 Tuottaja(t): Owen Morris, Noel Gallagher
 Tyylilaji: rock, brittipop
 Levy-yhtiö: Creation Records (UK)
Oasis muut singlet
| ”Roll with It” 1995 | ”Morning Glory” 1995 | ”Hello” 1995 |
”Morning Glory” on brittiläisen Oasis-rockyhtyeen kappale heidän vuonna 1995 ilmestyneeltä toiselta albumiltaan (What’s the Story) Morning Glory?. Kappale julkaistiin Australiassa singlenä 15. syyskuuta 1995 ja se sijoittui parhaimmillaan Australian singlelistan sijalle 25. Singlen b-puolia ovat ”It’s Better People”, The Masterplan -kokoelmaltakin löytyvä ”Rockin’ Chair” ja ”Live Forever” -hittikappaleen liveversio. Noel Gallagher on maininnut ”Morning Gloryn” olevan kyyninen kappale huumeista, pääasiassa kokaiinista.[lähde? ]
Kappaleet

Kaikki kappaleet kirjoittanut Noel Gallagher, ellei toisin mainita.
CD 662488 2
”Morning Glory” – 5.01
”It’s Better People” – 3.59
”Rockin’ Chair” – 4.35
”Live Forever” (Live at Glastonbury ’95) – 4.39
Aiheesta muualla

Oasis - Morning Glory (Official Video) YouTubessa
Mönkkönen

Mönkkönen on suomalainen sukunimi, joka on muun muassa seuraavilla henkilöillä:
Janni Mönkkönen (s. 1993), jalkapalloilija
Jari Mönkkönen (s. 1974), telinevoimistelija
Juho Mönkkönen, lapsinäyttelijä
Jukka Mönkkönen (s. 1959), biofarmasian professori, Itä-Suomen yliopiston rehtori
Mauri Mönkkönen (s. 1953), paikallishistorioitsija
Mikko Mönkkönen (s. 1961), biologi ja professori
Tapani Mönkkönen (s. 1946), yrittäjä ja yritysjohtaja, teollisuusneuvos
Ville Mönkkönen (s. 1983), peliohjelmoija ja taidemaalari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Andreas Pereira

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Andreas Hugo Hoelgebaum Pereira
Syntymäaika: 1. tammikuuta 1996 (ikä 28)
Syntymäpaikka: Duffel, Belgia
Pelipaikka: hyökkäävä keskikenttäpelaaja
Pituus: 178 cm
Seura
Seura: Fulham
Junioriseurat
2004–2005: Lommel United
2005–2011: PSV Eindhoven
2011–2014: Manchester United
Seurat
| Vuodet | Seura | O | (M) |
| 2014–2022 | Manchester United | 45 | (2) |
| 2016–2017 | → Granada | 35 | (5) |
| 2017–2018 | → Valencia | 23 | (1) |
| 2020–2021 | → Lazio | 26 | (1) |
| 2021–2022 | → Flamengo | 31 | (7) |
| 2022– | Fulham | 35 | (4) |
Maajoukkue
| 2010–2011 | Belgia U15 | 7 | (1) |
| 2011–2012 | Belgia U16 | 9 | (10) |
| 2012–2013 | Belgia U17 | 11 | (2) |
| 2014–2015 | Brasilia U20 | 7 | (2) |
| 2016 | Brasilia U21 | 1 | (1) |
| 2018– | Brasilia | 8 | (1) |
 Seurajoukkueuran tilastot kattavat vain kansalliset sarjat, päivitetty 30. elokuuta 2024.  Maajoukkueuran tilastot päivitetty 30. elokuuta 2024.
Andreas Hugo Hoelgebaum Pereira (s. 1. tammikuuta 1996 Duffel, Belgia) on brasilialainen jalkapalloilija, pelipaikaltaan hyökkäävä keskikenttäpelaaja. Hän edustaa englantilaista Fulhamia. Hän on aiemmin edustanut Manchester Unitedia, josta hän on pelannut lainasopimuksella Espanjassa Granadassa ja Valenciassa, Italiassa Laziossa sekä Brasiliassa Flamengossa.
Seurajoukkueura

Pereira pelasi juniorina ensin belgialaisessa Lommel Unitedissa (2004–2005) ja sen jälkeen alankomaalaisessa PSV Eindhovenissa (2005–2011), josta hän siirtyi englantilaisen Manchester Unitedin alle 18-vuotiaiden joukkueeseen. Kesällä 2013 hänet nostettiin alle 21-vuotiaiden joukkueeseen. Virallisessa edustusjoukkueen ottelussa Pereira teki ensiesiintymisensä 26. elokuuta 2014, kun seura kohtasi Liigacupissa Milton Keynes Donsin. Ensimmäisen Valioliigan ottelunsa Pereira pelasi 15. maaliskuuta 2015  Manchester Unitedin voittaessa Tottenham Hotspurin kotonaan 3–0. Seuraavalla kaudella hän debytoi Mestarien liigassa ja pelasi neljä ottelua Valioliigassa.
Pereira pelasi kauden 2016–2017 lainalla Primera Divisiónin Granadassa, jossa teki 35 liigaottelussa viisi maalia. Seuraavan kauden hän oli lainalla niin ikään Espanjan pääsarjassa, Valenciassa, jossa teki 23 sarjaottelussa yhden maalin. Kaudella 2018–2019 hän pelasi Manchester Unitedissa 15 liigaottelua ja neljä peliä Mestarien liigassa. Kaudella 2019–2020 hän pelasi Valioliigassa 25 ottelua ja Eurooppa-liigassa kuusi. Hän teki Valioliigassa Unitedille kaksi maalia: maaliskuussa 2019 Southamptonia ja marraskuussa 2019 Brightonia vastaan.
Pereiran lainapestit jatkuivat Laziossa, jossa hän kaudella 2020–2021 pelasi Italian Serie A:ssa 26 ottelua ja teki niissä yhden maalin, sekä Flamengossa, jossa hän kaudella 2021–2022 pelasi Brasilian Série A:ssa 31 ottelua ja teki niissä seitsemän maalia. Pereira siirtyi heinäkuussa 2022 Fulhamiin. Hän pelasi kaudella 2022–2023 Valioliigassa 33 ottelua ja teki niissä neljä maalia. Hän pelasi kauden kaikki liigaottelunsa avauskokoonpanossa, ja viisi viimeistä ottelua jäivät pelaamatta Manchester Cityä vastaan pelatussa ottelussa tulleen ja leikkausta vaatineen nilkkavamman vuoksi.
Maajoukkueura

Pereira edusti Belgian alle 15-, alle 16- ja alle 17-vuotiaiden maajoukkueita, mutta vaihtoi alle 20-vuotiaiden tasolla Brasilian joukkueeseen. Hän pelasi kuusi ottelua Brasilian saavuttaessa hopeaa alle 20-vuotiaiden MM-kilpailuissa 2015. Hän pelasi Brasilian A-maajoukkueessa ensimmäisen kerran syyskuussa 2018 ystävyysottelussa El Salvadoria vastaan.
Muuta

Myös Pereiran isä Marcos Pereira oli jalkapalloammattilainen, joka pelasi suurimman osan urastaan Belgiassa ja edusti Lommel Unitedin edustusjoukkuetta pojan aloittaessa jalkapallon seurassa.
My World Dies Screaming

| My World Dies Screaming |
| --- | --- |

Ohjaaja:  Harold Daniels
Käsikirjoittaja:  Robert C. Dennis
Tuottaja:  William S. Edwards
Säveltäjä:  Darrell Calker
Kuvaaja:  Frederick E. West
Leikkaaja:  Tholen Gladden
Pääosat:   Gerald Mohr  Cathy O’Donnell 
Valmistustiedot
Valmistusmaa:  Yhdysvallat
Levittäjä:  Howco
Ensi-ilta:  1958
Kesto:  90 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
My World Dies Screaming (tunnetaan myös nimellä Terror in the Haunted House) on Harold Danielsin ohjaama yhdysvaltalainen elokuva vuodelta 1958. Elokuvassa Cathy O’Donnellin esittämä Sheila Tierney palaa taloon, jossa hän on lapsena nähnyt murhan. Elokuva on toinen kahdesta elokuvasta, joiden mainostettiin käyttävän niin sanottua psychorama-tekniikkaa, jolla katsojalle välitettiin alitajuisia viestejä. Toinen vastaavalla tekniikalla toteutettu elokuva on Date with Death, jonka pääroolissa esiintyi myös Gerald Mohr.
Roolit

| 0 | 1 | 2 |
| --- | --- | --- |
|  Gerald Mohr  | … |  Philip Tierney   |
|  Cathy O’Donnell  | … |  Sheila Wayne Tierney   |
|  William Ching  | … |  Mark Snell   |
|  John Qualen  | … |  Jonah Snell   |
|  Barry Bernard  | … |  Dr. Victor Forel   |
Aiheesta muualla

My World Dies Screaming Internet Movie Databasessa (englanniksi)
Nathanael Heidenstrauch

Nathanael Heidenstrauch (2. joulukuuta 1738 Turku – 7. huhtikuuta 1823 Helsinki) oli suomalainen kauppias ja yrittäjä, joka sai kauppaneuvoksen arvonimen.
Heidenstrauchin vanhemmat olivat tullinhoitaja Claes Heidenstrauch ja Christina Margareta Ekerodde ja puoliso 1786–1790 Sofia Margareta Wendelia. Heidenstrauch oli kauppias Zacharias Goviniuksen palveluksessa Helsingissä vuodesta 1753, toimien kauppa-apulaisena vuodesta 1759 ja kirjanpitäjänä 1761–1763. Kauppias Johan Sederholmin kirjanpitäjä hän oli 1763–1774. Saatuaan porvarinoikeudet Helsingissä 1774 Heidenstrauch toimi siellä kauppiaaana ja teollisuudenharjoittajana, omistaen osakkuuksia eri yrityksissä. Hän oli Helsingin kaupungin edustaja porvarissäädyssä valtiopäivillä Gävlessä 1792, ja siellä pankkivaliokunnan jäsen. Helsingin kaupunginvanhin Heidenstrauch oli vuodesta 1784 ja Helsingin uudelleenrakennuskomitean jäsen 1812–1821. Hän sai kauppaneuvoksen arvon 1816, muutamaa vuotta ennen veljenpoikaansa Johan Henrik Heidenstrauchia. Varakas Heidenstrauch toimi kauppiasuransa jälkeen yksityisenä lainanantajana, pankkitoiminnan ollessa Suomessa vielä kehittymätöntä.
Mäkihyppy talviolympialaisissa 1992

Vuoden 1992 Albertvillen talviolympialaisten kilpailuohjelmassa oli mukana kolme mäkihyppykilpailua, normaalimäki, suurmäki ja joukkuemäki. Menestyneimmät maat olivat Suomi ja Itävalta.
Mitalit

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| Normaalimäki tulokset |   Ernst Vettori (AUT) |   Martin Höllwarth (AUT) |   Toni Nieminen (FIN)  |  |
| Suurmäki tulokset |   Toni Nieminen (FIN) |   Martin Höllwarth (AUT) |   Heinz Kuttin (AUT)  |  |
| Joukkuemäki tulokset |   Suomi Ari-Pekka Nikkola  Mika Laitinen  Risto Laakkonen  Toni Nieminen |   Itävalta Heinz Kuttin  Ernst Vettori  Martin Höllwarth  Andreas Felder |   Tšekkoslovakia Tomáš Goder  František Jež  Jaroslav Sakala  Jiří Parma  |  |